39. ΑΠΟΦΑΣΗ ΥΠΟΥΡΓΟΥ ΕΞΩΤΕΡΙΚΩΝ, ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ Αριθ. 100238/ΔΟΟ 148 της 25 Ιαν./7 Φεβρ. 2000 (ΦΕΚ Β΄ 104) Συνεισφορά στο μηχανισμό PRGF-HIPC TRUST του Διεθνούς Νομισματικού Ταμείου (Δ.Ν.Τ.). Ύστερα από την Απόφαση της 8.12.1999 του Εκτελεστικού Συμβουλίου του Δ.Ν.Τ. για το κλείσιμο του Λογαριασμού Special Contingent Account 2 (SCA2), εγκρίνουμε τη μεταφορά ποσού 2,2 εκατ. Ειδικών Τραβηκτικών Δικαιωμάτων (SDRs) από τον Λογαριασμό SCA2 στο μηχανισμό Poverty Reduction and Growth Facility (PRGF)- HIPC Trust του Δ.Ν.Τ. σαν δωρεά. Σκοπός του μηχανισμού αυτού είναι η υποστήριξη προγραμμάτων για την ουσιαστική ενίσχυση του ισοζυγίου πληρωμών και την ενθάρρυνση της βιώσιμης ανάπτυξης των φτωχών χωρών-μελών, που οδηγούν στη βελτίωση του βιοτικού επιπέδου και στη μείωση της φτώχειας. 